În 1941 Georgescu s-a înscris la Facultatea de Litere a Universității din București, iar în primăvara anului 1942 a fost ales membru al conducerii celulei UTC din cadrul universității. Acolo el a continuat propaganda antifascistă, răspândind manifeste în care erau condamnate dictatura profascistă a "conducătorului" Ion Antonescu și colaborarea României cu Germania Nazistă în invadarea Uniunii Sovietice și, în același timp, erau prezentate rezultatele militare ae Armatei Sovietice și ale mișcărilor europene de rezistență antifascistă în lupta împotriva puterilor Axei. Manifestele cereau, de asemenea, ca România să încheie o pace separată cu aliații.